Lokalformanden for Danmarks Naturfredningsforening mener, at det er en skandale at der skal spares på landets miljøcentre. Det får direkte konsekvenser for afdelingen i Aalborg

Medarbejdere skal efter planen spares væk på Aalborg Miljøcenter. Det sker som et led i en generel økonomisk spareplan på landsplan, hvor de syv miljøcentre skal spare 15 pct. af udgifterne over de næste tre år. - Det er intet mindre end en skandale, siger lokalformanden for Danmarks Naturfredningsforening, Laurits Krog til TV2/NORD. Centrene blev oprettet ved årsskiftet, men nu skal centrene altså slankes. Det har miljøministeren afgjort. - Det er en skandale, fordi der er udstukket retningslinjer af EU for naturfølsomme områder - heriblandt Limfjordsområdet. Med den her beslutning bliver det umuligt at opfylde kravene fra EU, mener Laurits Krog.